stanford-oval/wikipedia huggingface dataset:
วันชาติสวีเดน
ประวัติ

ประเภณีการเฉลิมฉลองวันที่ 6 มิถุนายน เริ่มต้นตั้งแต่ ค.ศ. 1916 ณ สนามกีฬาโอลิมปิกสต็อกโฮล์ม เพื่อเป็นเกียรติแก่การแต่งตั้งพระเจ้ากุสตาฟที่ 1 ใน ค.ศ. 1523 ซึงถือว่าเป็นการก่อตั้งของประเทศสวีเดนสมัยใหม่
หลายคนตั้งคำถามเกี่ยวกับการนับให้วันนั้นเป็นวันชาติ ด้วยความที่ไม่ได้นับว่าเป็นวันหยุดจนหลายทศวรรษต่อมา อย่างไรก็ตามเหตุการณ์นี้ชี้ถึงจุดจบของสหภาพคาลมาร์ ดังนั้นจึงเป็นเหมือนวันเอกราชของประเทศสวีเดน แม้เหตุการณ์จะผ่านมาแล้วเป็นเวลานานจนแทบไม่มีความตระหนักทางสังคม เช่น วันรัฐธรรมนูญนอร์เวย์ (17 พฤษภาคม)
ใน ค.ศ. 2005 วันนี้กลายเป็นวันนักขัตฤกษ์แทนที่ Whit Monday การเปลี่ยนแปลงนี้ส่งผลให้วันหยุดจากการทำงานมีจำนวนน้อยลง ด้วยความที่วันที่ 6 มิถุนายน อาจเป็นวันเสาร์หรืออาทิตย์ในบางปี ต่างกับ Whit Monday ที่เฉลิมฉลองในวันจันทร์เท่านั้น สิ่งนี้สร้างความไม่พอใจให้กับสหภาพแรงงานบางแห่งของประเทศสวีเดน
ชาวสวีเดนส่วนใหญ่ไม่เฉลิมฉลองวันชาติสวีเดน
สมเด็จพระราชาธิบดีคาร์ลที่ 16 กุสตาฟและสมเด็จพระราชินีซิลเวีย ณ Skansen ใน ค.ศ. 2009
ลุดวิก เอากุสทีนซ็อน

| 0 | 1 | 2 | 3 |
| --- | --- | --- | --- |
 เอากุสทีนซ็อนกับสวีเดนใน ค.ศ. 2019
ข้อมูลส่วนตัว
ชื่อเต็ม:  ฮันส์ คอล ลุดวิก เอากุสทีนซ็อน
วันเกิด:   (1994-04-21) 21 เมษายน ค.ศ. 1994 (30 ปี)
สถานที่เกิด:  สต็อกโฮล์ม สวีเดน
ส่วนสูง:  1.81 เมตร (5 ฟุต 11 นิ้ว)
ตำแหน่ง:  แบ็กซ้าย
ข้อมูลสโมสร
สโมสรปัจจุบัน:  เซบิยา
หมายเลข:  3
สโมสรเยาวชน
1999–2011:  IF Brommapojkarna
สโมสรอาชีพ*
| ปี |  ทีม |  ลงเล่น |  (ประตู) |
| 2011–2012 |  IF Brommapojkarna |  30 |  (2) |
| 2013–2014 |  อีเอ็ฟคัว เยอเตอบอร์ย |  29 |  (1) |
| 2015–2017 |  โคเปนเฮเกน |  78 |  (3) |
| 2017–2021 |  แวร์เดอร์เบรเมิน |  98 |  (2) |
| 2021– |  เซบิยา |  0 |  (0) |
ทีมชาติ‡
| 2009–2011 |  สวีเดน อายุไม่เกิน 17 ปี |  12 |  (0) |
| 2011–2013 |  สวีเดน อายุไม่เกิน 19 ปี |  9 |  (0) |
| 2012–2015 |  สวีเดน อายุไม่เกิน 21 ปี |  19 |  (0) |
| 2015– |  สวีเดน |  29 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 8 มีนาคม 2020 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18 กรกฎาคม 2019
ฮันส์ คอล ลุดวิก เอากุสทีนซ็อน (สวีเดน: Hans Carl Ludwig Augustinsson; เกิด 21 เมษายน ค.ศ. 1994) เป็นนักฟุตบอลชาวสวีเดน ปัจจุบันเล่นในตำแหน่งแบ็กซ้ายให้แก่เซบิยา และทีมชาติสวีเดน
ลุดวิกเป็นผลผลิตจากทีมเยาวชนของ Brommapojkarna เขาเล่นให้กับทีมชุดใหญ่เป็นเวลาสองฤดูกาล ก่อนย้ายไปร่วมทีมอีเอ็ฟคัว เยอเตอบอร์ย เมื่อปี 2013 ด้วยอาการบาดเจ็บที่เกิดขึ้นในปีแรก เขาต้องรอเล่นให้กับทีมจนถึงฤดูกาล 2014 ซึ่งนั่นทำให้เขาได้รับเลือกให้เป็นแบ็กซ้ายที่ดีที่สุดในฤดูกาลนั้น ต่อมาเขาย้ายไปร่วมทีมโคเปนเฮเกน เมื่อเดือนมกราคม 2015 ด้วยค่าตัวราว 1.4 ล้านปอนด์ เขาสามารถพาทีมชนะเลิศในลีกถึงสองสมัย ได้แก่ ฤดูกาล 2015–16 และฤดูกาล 2016–17 รวมถึงรองชนะเลิศ 3 สมัยใน Superettan 2012, ออลสเวนส์คาน ฤดูกาล 2014 และเดนิชซูเปอร์ลีกา ฤดูกาล 2014–15 เขาพาทีมเยอเตอบอร์ยได้รายการถ้วยในประเทศเมื่อฤดูกาล 2012–13 และถ้วยในประเทศสามสมัยติดต่อกันในฤดูกาล 2014–15, 2015–16 และ2016–17
แหล่งข้อมูลอื่น

SvFF profile
FC Copenhagen profile
ข้อมูลของ ลุดวิก เอากุสทีนซ็อน ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลเซบิยา  |
| --- | --- |
 1 ดมิตรอวิช  2 มอนติเอล  4 ราโมส  5 โอกัมโปส  6 กูเด็ลย์  7 ซูโซ  8 ฆอร์ดัน  9 มีร์  10 รากิติช  11 มุนีร  13 โบโน  14 โอสการ์  15 อันนุศ็อยรี  16 นาบัส (กัปตัน)  17 ลาเมลา  18 ดิเลนีย์  19 อากุญญา  20 การ์ลุส  21 โอลิเบร์  23 กูนเด  24 ปาปู โกเมซ  25 เฟร์นันโด   46 อัลมัจญ์บะรี  ผู้จัดการทีม: Sánchez Flores
ศาลาว่าการเมืองสต็อกโฮล์ม

| ศาลาว่าการกรุงสต็อกโฮล์ม |
| --- | --- |
ศาลาว่าการเมืองสต็อกโฮล์มจากทิศใต้ ตั้งอยู่ริมริดดาร์ฟแจร์เดน และ ภายในโถงทอง
th
ข้อมูลทั่วไป
สถานะ: เสร็จสมบูรณ์
ประเภท: สำนักงานหน่วยงานรัฐบาล
สถาปัตยกรรม: เนชั่นนอลโรแมนติก สถาปัตยกรรมฟื้นฟูโรมาเนสก์
ที่ตั้ง: Ragnar Östbergs Plan 1 สต็อกโฮล์ม ประเทศสวีเดน
พิกัด: 59°19′39″N 18°03′18″E﻿ / ﻿59.3275°N 18.055°E﻿ / 59.3275; 18.055
เริ่มสร้าง: 1911
แล้วเสร็จ: 1923
เจ้าของ: เทศบาลสต็อกโฮล์ม
ความสูง: 106 m (348 ft)
การออกแบบและการก่อสร้าง
สถาปนิก: รักนาร์ เอิสท์เบริก
อ้างอิง

ศาลาว่าการสต็อกโฮล์ม (สวีเดน: Stockholms stadshus หรือรู้จักในท้องถิ่นว่า Stadshuset; อังกฤษ: Stockholm City Hall) เป็นสอาคารที่ทำการของสภาเทศบาลของนครสต็อกโฮล์ม ประเทศสวีเดน อาคารตั้งอยู่ที่ปลายทางนะวันออกของเกาะคุงสโฮลเมน ถัดจากชายฝั่งทางเหนือของริดดาร์ฟแจร์เดน หันหน้าเข้าสู่ริดดาร์โฮลเมนและเซอเดร์มาลิม นอกจากเป็นที่ทำการของรัฐบาลแล้ว ศาลาว่าการนี้ยังเป็นอาคารที่จัดพิธีมอบรางวัลโนเบลและพิธีมอบช่อดอกไม้ของรางวัลโนเบล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Stockholm City Hall
Stockholm City: Official city hall pages
CityMayors.com: Stockholm City Hall
Stockholm360.net: Virtual Tour of Stockholm City Hall — with 360 x 180 degree panoramas.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สวีเดน 
ภูมิศาสตร์:  Structurae
คอล ฟ็อน ลินเนีย

| คอล ฟ็อน ลินเนีย |
| --- | --- |
คอล ฟ็อน ลินเนีย, อเล็กซานเดอร์ รอสลิน, ค.ศ. 1775 (สีน้ำมันบนผ้าใบ, ปราสาทกริปส์ฮอล์ม)
เกิด: 23 พฤษภาคม ค.ศ. 1707(1707-05-23) Råshult, Stenbrohult parish (ปัจจุบันอยู่ในเทศบาลแอล์มฮุลต์), ประเทศสวีเดน
เสียชีวิต: 10 มกราคม ค.ศ. 1778(1778-01-10) (70 ปี) Hammarby (ที่ดิน), Danmark parish (นอกอุปซอลา), ประเทศสวีเดน
สุสาน: อาสนวิหารอุปซอลา 59°51′29″N 17°38′00″E﻿ / ﻿59.85806°N 17.63333°E﻿ / 59.85806; 17.63333
สัญชาติ: สวีเดน
ศิษย์เก่า:   มหาวิทยาลัยลุนด์  มหาวิทยาลัยอุปซอลา  มหาวิทยาลัย Harderwijk 
มีชื่อเสียงจาก:   การตั้งชื่อทวินาม  การจำแนกชั้นทางวิทยาศาสตร์  อนุกรมวิธาน 
คู่สมรส: Sara Elisabeth Moraea (สมรส 1739)
บุตร: 7
อาชีพทางวิทยาศาสตร์
สาขา:   พฤกษศาสตร์  ชีววิทยา  สัตววิทยา 
สถาบันที่ทำงาน: มหาวิทยาลัยอุปซอลา
วิทยานิพนธ์: Dissertatio medica inauguralis in qua exhibetur hypothesis nova de febrium intermittentium causa (1735)
ลูกศิษย์ที่มีชื่อเสียง: ปีเตอร์ อัสกานิอุส
ชื่อย่อที่ใช้ทางพฤกษศาสตร์: L.
ชื่อย่อที่ใช้ทางสัตววิทยา: Linn.
 
ลายมือชื่อ

คอล ฟ็อน ลินเนีย (สวีเดน: Carl von Linné, ออกเสียง: [ˈkɑːɭ fɔn lɪˈneː] ( ฟังเสียง)) หรือมักเป็นที่รู้จักในชื่อ การอลุส ลินไนอุส (ละติน: Carolus Linnaeus) หรือบ้างก็เรียก คาร์ล ลินเนียส (อังกฤษ: Carl Linnaeus; 23 พฤษภาคม ค.ศ. 1707 – 10 มกราคม ค.ศ. 1778) เป็นนักพฤกษศาสตร์ชาวสวีเดน ผู้ริเริ่มการจัดแบ่งสิ่งมีชีวิตออกเป็นหมวดหมู่ และการประยุกต์ใช้ระบบการเรียกชื่อสิ่งมีชีวิตแบบทวินาม ซึ่งมีประโยชน์ในการศึกษาชีววิทยาต่อมาจวบจนปัจจุบัน และเป็นที่รู้จักในฉายา "บิดาอนุกรมวิธานสมัยใหม่"
อนึ่ง ชื่อวิทยาศาสตร์ของสิ่งมีชีวิตที่จัดจำแนกโดยเขา จะลงท้ายด้วย L. หรือ Linn. (พืช) หรือ Linnaeus (สัตว์) เพื่อเป็นการให้เกียรติ นอกจากนี้ประเทศสวีเดน ยังใช้ชื่อของเขาเป็นชื่อ มหาวิทยาลัยลินเนียส เพื่อเป็นการให้เกียรติอีกด้วย
ชีวิตวัยเยาว์และการศึกษา

คอล ลินเนีย เกิดที่หมู่บ้านรอชัลต์ ในจังหวัดสมอลันด์ ซึ่งตั้งอยู่ทางตอนใต้ของประเทศสวีเดน เมื่อวัยเยาว์ เขาถูกสอนให้ดำเนินรอยตามพ่อ คือเป็นครูสอนศาสนา แต่เขาก็ไม่สนใจเท่าใดนัก ต่อมาเมื่อเจริญวัยขึ้น ได้ไปศึกษายังมหาวิทยาลัยลุนด์ เขาได้จัดทำสวนพฤกษศาสตร์ แต่ก็มีอุปสรรค จนเขาต้องไปศึกษายังมหาวิทยาลัยอุปซอลา
ในตอนแรกก็ลำบากทางการเงินมาก แต่ต่อมาก็ตั้งตัวได้ โดยการอุปการะของโอลอฟ เซลเซียส (Olof Celsius)
ต่อมา ลินเนียได้อ่านหนังสือชื่อ Sermo de Structura Florum ของเซบาสเตียง แวยองต์ (Sébastien Vaillant) นักพฤกษศาสตร์ชาวฝรั่งเศส จนได้ความคิดเกี่ยวกับการจำแนกเพศของพืช ในปี พ.ศ. 2272 เขาได้เขียนบทความในเรื่องนี้ จึงถูกทาบทามให้เป็นอาจารย์วิชาพฤกษศาสตร์ในมหาวิทยาลัยอุปซอลา
ชีวิตการงาน

ต่อมา ลินเนียได้รับทุนให้ไปทำการวิจัยยังแลปแลนด์ ทางตอนเหนือสุดของประเทศ และต่อมาก็ได้เดินทางไปเนเธอร์แลนด์เมื่อปี พ.ศ. 2278 เพื่อศึกษาวิชาการแพทย์ ปีต่อมา เขาเดินทางไปที่มหาวิทยาลัยออกซฟอร์ด ต่อมาเขาได้กลับไปอัมสเตอร์ดัม แล้วทำงานเกี่ยวกับอนุกรมวิธานต่อจนสำเร็จ เขาเดินทางต่อไปอีกหลายที่ จนกระทั่งกลับมายังกรุงสต็อกโฮล์ม ประเทศสวีเดน
ในปี พ.ศ. 2282 เขาได้เป็นผู้ร่วมก่อตั้งราชวิทยาลัยวิทยาศาสตร์แห่งสวีเดน (Royal Swedish Academy of Sciences) สองปีต่อมาเขาได้เป็นอาจารย์วิชาแพทยศาสตร์ที่มหาวิทยาลัยอุปซอลา แต่ต่อมาก็เปลี่ยนไปสอนวิชาพฤกษศาสตร์ ระหว่างที่สอนวิชาพฤกษศาสตร์ เขาได้เป็นผู้นำการสำรวจเพื่อจำแนกพันธุ์พืชและสัตว์นานาชนิดในสวีเดนนับครั้งไม่ถ้วน ขณะที่ว่างจากการเดินทาง เขาก็ทำงานเกี่ยวกับการจำแนกพืชและสัตว์ออกเป็นกลุ่ม ๆ ผลงานเกี่ยวกับการจำแนกสิ่งมีชีวิตของลินเนียได้เป็นที่รู้จักกันไปทั่วโลก
ต่อมา พระเจ้าอะดอล์ฟ เฟรเดอริก (Adolf Frederick of Sweden) กษัตริย์สวีเดนในสมัยนั้น ทรงแต่งตั้งบรรดาศักดิ์ให้แก่ลินเนีย เมื่อปี พ.ศ. 2300 นับแต่นั้นเขาจึงมีชื่อเป็น คอล ฟ็อน ลินเนีย
ชีวิตครอบครัว

ลินเนียสมรสกับซาร่า เอลิซาเบ็ท โมเรีย มีบุตรด้วยกัน 7 คน แต่มีเพียง 5 คน ที่รอดจนเป็นผู้ใหญ่ หนึ่งในนั้นได้แก่ คอล ฟ็อน ลินเนียผู้ลูก เมื่อลินเนียผู้พ่อถึงแก่กรรม ลินเนียผู้ลูกก็สืบทอดตำแหน่งศาสตราจารย์ของพ่อ ทว่าอยู่ได้เพียงห้าปี ลินเนียผู้ลูกก็ถึงแก่กรรม งานของลินเนียผู้ลูก มักจะอ้างถึงโดยใช้คำว่า filius
ชีวิตบั้นปลาย

ในช่วงปลายของชีวิต สุขภาพของลินเนียเริ่มอ่อนแอลง เขาป่วยเป็นโรคเกาต์ ปวดฟันและเริ่มมีอาการหนักมากเมื่อปี พ.ศ. 2317 และ อีก 4 ปีต่อมา เขาก็ถึงแก่กรรมขณะกำลังทำพิธีในโบสถ์เมืองอุปซอลา รวมอายุได้ 71 ปีเศษ ทั้งนี้ ร่างของเขาก็ถูกฝังอยู่ ณ โบสถ์แห่งนั้น พร้อมกับร่างของบุตรชาย
คอล ฟ็อน ลินเนียมีชีวิตอยู่ในระหว่างปลายรัชสมัยของสมเด็จพระเจ้าเสือและปลายรัชสมัยของสมเด็จพระเจ้ากรุงธนบุรี
ผลงานหนังสือ

หนังสือชื่อ Systema Naturae พิมพ์ครั้งแรกในปี พ.ศ. 2278 ซึ่งมีความหนาเพียง 11 หน้าเท่านั้น แต่ฉบับพิมพ์ครั้งที่ 10 ซึ่งพิมพ์เมื่อปี พ.ศ. 2301 ได้จำแนกสัตว์ได้ถึง 4,400 สปีชีส์ และพืชอีก 7,700 สปีชีส์ ถึงแม้ว่าชื่อวิทยาศาสตร์ที่ใช้ในสมัยนั้นจะดูเยิ่นเย้อยืดยาว เช่น"Physalis annua ramosissima, ramis angulosis glabris, foliis dentato-serratis" แต่ในหนังสือของลินเนีย ชื่อเหล่านี้ได้ถูกจัดให้เป็นชื่อทวินาม ซึ่งเป็นระบบที่ลินเนียเองไม่ได้ตั้งขึ้น แต่ถูกคิดค้นโดยสองพี่น้องตระกูลเบาฮีน (คัสพาร์ เบาฮีน และโยฮัน เบาฮีน นักพฤกษศาสตร์ชาวสวิส
ผลงานโดยลินเนีย

Linnaeus, Carolus (1735). Systema naturae, sive regna tria naturae systematice proposita per classes, ordines, genera, & species. Leiden: Haak. pp. 1–12.
Linnaeus, Carolus; Hendrik Engel; Maria Sara Johanna Engel-Ledeboer (1964) [1735]. Systema Naturae (facsimile of the 1st ed.). Nieuwkoop, Netherlands: B. de Graaf. OCLC 460298195.
Linnaeus, Carl (1755) [1751]. Philosophia botanica: in qua explicantur fundamenta botanica cum definitionibus partium, exemplis terminorum, observationibus rariorum, adiectis figuris aeneis. originally published simultaneously by R. Kiesewetter (Stockholm) and Z. Chatelain (Amsterdam). Vienna: Joannis Thomae Trattner. สืบค้นเมื่อ 13 December 2015.
Linnaeus, Carl (1753). Species Plantarum: exhibentes plantas rite cognitas, ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas. Stockholm: Impensis Laurentii Salvii. see also Species Plantarum
Linnaeus, Carolus (1758). Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Vol. 1 (10th ed.). Stockholm: Laurentius Salvius. pp. [1–4], 1–824.
Linné, Carl von (1774). Murray, Johann Andreas (บ.ก.). Systema vegetabilium (13th edition of Systema Naturae) (2 vols.) . Göttingen: Typis et impensis Jo. Christ. Dieterich. สืบค้นเมื่อ 24 February 2015 .
Linné, Carl von (1785) [1774]. Systema vegetabilium (13th edition of Systema Naturae) [A System of Vegetables 2 vols. 1783–1785]. Lichfield: Lichfield Botanical Society. สืบค้นเมื่อ 24 February 2015.
Linnaeus, Carolus (1771). Mantissa plantarum altera generum editionis VI et specierum editionis II. Stockholm: Laurentius Salvius. pp. [1–7], 144–588. คลังข้อมูลเก่าเก็บจากแหล่งเดิมเมื่อ 30 September 2011. สืบค้นเมื่อ 19 August 2010.
Linnaeus, Carl (1792).  Giseke, Paul Dietrich (บ.ก.). Praelectiones in ordines naturales plantarum. Hamburg: Benj. Gottl. Hoffmanni.
อ่านเพิ่ม

C. L. Brightwell (1858). A Life of Linnaeus. London: J. Van Voorst.
Edward Lee Greene (1912). Carolus Linnaeus. Philadelphia: Christopher Sower Company.
Lys de Bray (2001). The Art of Botanical Illustration: A history of classic illustrators and their achievements. London: Quantum Publishing Ltd. pp. 62–71. ISBN 978-1-86160-425-5.
Edmund Otis Hovey (1908). The Bicentenary of the Birth of Carolus Linnaeus. New York: New York Academy of Sciences.
George, Sam (June 2005). "'Not Strictly Proper for a Female Pen': Eighteenth-Century Poetry and the Sexuality of Botany". Comparative Critical Studies. 2 (2): 191–210. doi:10.3366/ccs.2005.2.2.191.
George, Sam (30 January 2014). "Carl Linnaeus, Erasmus Darwin and Anna Seward: Botanical Poetry and Female Education". Science & Education. 23 (3): 673–694. Bibcode:2014Sc&Ed..23..673G. doi:10.1007/s11191-014-9677-y. S2CID 142994653.
Sverker Sörlin; Otto Fagerstedt (2004). Linné och hans apostlar (ภาษาสวีเดน). Stockholm: Natur & Kultur/Fakta. ISBN 978-91-27-35590-3.
Albers, Lucia (1982). "Linnaeus' verblijf op de Hartekamp". Het Landgoed de Hartekamp in Heemstede (ภาษาดัตช์). Heemstede: Vereniging Oud-Heemstede-Bennebroek. ISBN 978-90-70712-01-3.
Lars Hansen, บ.ก. (2007–2011). The Linnaeus Apostles – Global Science & Adventure. 8 vols. 11 books. London & Whitby: The IK Foundation & Company. ISBN 978-1-904145-26-4.
แหล่งข้อมูลอื่น

ชีวประวัติ
Biography at the Department of Systematic Botany, University of Uppsala
Biography at The Linnean Society of London
Biography from the University of California Museum of Paleontology
A four-minute biographical video from the London Natural History Museum on YouTube
Biography from Taxonomic Literature, 2nd Edition. 1976–2009.
ข้อมูล
ผลงานของ Carl von Linné ที่โครงการกูเทินแบร์ค
ผลงานเกี่ยวกับ/โดย คอล ฟ็อน ลินเนีย ที่อินเทอร์เน็ตอาร์ไคฟ์
The Linnean Society of London
The Linnaeus Apostles
The Linnean Collections
The Linnean Correspondence
Linnaeus's Disciples and Apostles
The Linnaean Dissertations
Linnean Herbarium
The Linnaeus Tercentenary
Works by Carl von Linné at the Biodiversity Heritage Library
Digital edition: "Critica botanica" by the University and State Library Düsseldorf
Digital edition: "Classes plantarum seu systemata plantarum" by the University and State Library Düsseldorf
Oratio de telluris habitabilis incremento เก็บถาวร 2020-10-29 ที่ เวย์แบ็กแมชชีน (1744) – full digital facsimile from Linda Hall Library
อื่น ๆ
Linnaeus was depicted by Jay Hosler in a parody of Peanuts titled "Good ol' Charlie Darwin".
The 15 March 2007 issue of Nature featured a picture of Linnaeus on the cover with the heading "Linnaeus's Legacy" and devoted a substantial portion to items related to Linnaeus and Linnaean taxonomy.
A tattoo of Linnaeus's definition of the order Primates เก็บถาวร 2010-12-02 ที่ เวย์แบ็กแมชชีน mentioned by Carl Zimmer
Ginkgo biloba tree at the University of Harderwijk, said to have been planted by Linnaeus in 1735
SL Magazine, Spring 2018 features an article by Nicholas Sparks, librarian, Collection Strategy and Development titled Origins of Taxonomy, describing a generous donation from the Linnean Society of NSW to supplement the State Library of New South Wales's collections on Carl Linnaeus of documents, photographs, prints and drawings as well as a fine portrait of Linnaeus painted about 1800.
"Linnaeus & Solander" เก็บถาวร 2021-08-02 ที่ เวย์แบ็กแมชชีน, Linnaeus, Solander and the Enlightenment Voyages of Scientific Exploration, plantspeopleplanet.org.au
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย 2  กรีซ  เกาหลี  โครเอเชีย  เนเธอร์แลนด์  โปแลนด์  โปรตุเกส  นครรัฐวาติกัน 
วิชาการ:  ดัชนีชื่อพืชนานาชาติ  CiNii 2  Leopoldina  Mathematics Genealogy Project 
ศิลปิน:  KulturNav  RKD Artists  Te Papa (New Zealand)  ULAN 
ประชาชน:  Deutsche Biographie  Trove 2 
อื่น ๆ:  SNAC  IdRef 
ภาพวาดของคอล ฟ็อน ลินเนีย ในชุดชาวแลปป์ วาดโดยมาร์ติน ฮอฟแมน
สถานีรถไฟใต้ดินมหาวิทยาลัยอาลโตะ

สถานีรถไฟใต้ดินมหาวิทยาลัยอาลโตะ (ฟินแลนด์: Aalto-yliopisto metroasema, สวีเดน: Aalto-universitetets metrostation) เป็นสถานีใต้ดิน ของส่วนต่อขยายตะวันตกของรถไฟใต้ดินเฮลซิงกิ ตั้งอยู่ที่วิทยาเขตโอะตะเนียมิของมหาวิทยาลัยอาลโตะในนครเอสโป ทางเข้าหลักของสถานีตั้งอยู่ที่ฝั่งตะวันตกเฉียงใต้ของศูนย์ปริญญาตรีมหาวิทยาลัยอาลโตะ อีกฝั่งหนึ่งของเขตโอะตะเนียมิ ทางเข้าที่สองตั้งอยู่ในอาคารศูนย์การวิจัยวิชาการฟินแลนด์ (VTT) ที่ถนนเตียโต 4
มาร์กุส แพช็อน

| มาร์กุส แพช็อน |
| --- | --- |
แพช็อนที่งานเกมเดเวลอปเปอร์คอนเฟอร์เรนซ์ ในปี ค.ศ. 2016
เกิด: มาร์กุส อะเล็กเซย์ แพช็อน  (1979-06-01) 1 มิถุนายน ค.ศ. 1979 (45 ปี) สต็อกโฮล์ม สวีเดน
ชื่ออื่น: น็อตช์
อาชีพ: นักพัฒนาวิดีโอเกมและนักออกแบบ
มีชื่อเสียงจาก: ผู้สร้าง ไมน์คราฟต์, ก่อตั้งโมแจงสตูดิโอส์
คู่สมรส: เอลิน เซตเตอร์สแตรนด์ (สมรส 2011; หย่า 2012)
มาร์กุส อะเล็กเซย์ แพช็อน (สวีเดน: Markus Alexej Persson, ออกเสียง: [ˈmǎrkɵs ˈpæ̌ːʂɔn] ( ฟังเสียง); เกิด 1 มิถุนายน พ.ศ. 2522) หรือที่รู้จักกันในชื่อ Notch เป็นโปรแกรมเมอร์และนักออกแบบวิดีโอเกมชาวสวีเดน เขาเป็นที่รู้จักกันดีที่สุดในการสร้างวิดีโอเกมแซนด์บ็อกซ์ ไมน์คราฟต์ และก่อตั้งบริษัทวิดีโอเกมโมแจงสตูดิโอส์ในปี ค.ศ. 2009
การร่วมทุนของแพช็อนในการก่อตั้งโมแจงคือ ไมน์คราฟต์ ซึ่งได้รับความนิยมและการสนับสนุนตั้งแต่การปล่อยตัวเกมเดโมในปี ค.ศ. 2009 ตั้งแต่นั้นมา เขาก็มีชื่อเสียงโด่งดังในอุตสาหกรรมวิดีโอเกม ได้รับรางวัลมากมายและรู้จักกับผู้นำในอุตสาหกรรมวิดีโอเกม  เขาดำรงตำแหน่งหัวหน้านักออกแบบของไมน์คราฟต์จนกระทั่งเกมเปิดตัวอย่างเป็นทางการในปี ค.ศ. 2011 หลังจากนั้นเขาได้ส่งต่อตำแหน่งให้กับเย็นส์ แบร์เยนสเตน เขายังคงทำงานเกี่ยวกับ ไมน์คราฟต์ต่อไปจนกระทั่งเขาลาออกจาก โมแจง ในเดือนกันยายน ค.ศ. 2014 หลังจากที่ ไมโครซอฟท์ เข้าซื้อกิจการด้วยมูลค่า 2.5 พันล้านดอลลาร์ ในที่สุด ไมโครซอฟท์ก็แยกตัวออกจากแพช็อนหลังจากมีการแสดงความคิดเห็นไม่เหมาะสมเกี่ยวกับหัวข้อต่าง ๆ เช่น เชื้อชาติและเพศในบัญชี ทวิตเตอร์ ของเขา
ชีวประวัติ

มาร์กุส อะเล็กเซย์ แพช็อน เกิดเมื่อวันที่ 1 มิถุนายน ค.ศ. 1979 ที่สต็อกโฮล์ม ประเทศสวีเดน โดยมีแม่เป็นชาวฟินแลนด์และพ่อเป็นชาวสวีเดน เขาอาศัยอยู่ที่ เอดึสบิน ในช่วงเจ็ดปีแรก ก่อนที่ครอบครัวของเขาจะย้ายกลับไปสต็อกโฮล์ม เขาเริ่มเขียนโปรแกรมคอมพิวเตอร์บ้าน คอมโมดอร์ 128 ของพ่อตอนอายุเจ็ดขวบ หลังจากทดลองกับ โปรแกรมจากสื่อพิมพ์ ต่างๆ เขาได้สร้างเกมแรกเมื่ออายุแปดขวบ ซึ่งเป็น เกมผจญภัยเชิงข้อความ เขาทำงานอย่างมืออาชีพในฐานะนักพัฒนาเกมให้กับ บริษัทคิง เป็นเวลากว่าสี่ปีจนถึงปี ค.ศ. 2009 หลังจากนั้นเขาก็ทำงานเป็นโปรแกรมเมอร์ให้กับ บริษัทจัลบัม เขายังเป็นหนึ่งในผู้ก่อตั้ง เวิร์มออนไลน์  ปัจจุบันได้ออกจากการทำงานแล้ว นอกเวลางาน เขาได้ลงแข่งไปแล้ว 7 เกม เขาเป็นตัวหลักของ ไมน์คราฟต์ : เดอะสตอรี่ออฟโมแจง ซึ่งเป็นสารคดีผลิตโดย 2 เพลย์เยอร์โปรดักชัน ซึ่งเกี่ยวกับยุครุ่งเรืองของ ไมน์คราฟต์ และ โมแจง
ชีวิตส่วนตัว

แพช็อนเป็นสมาชิกของเมนซาประเทศสวีเดน  ในปี ค.ศ. 2011 เขาแต่งงานกับ Elin Zetterstrand และมีลูกสาวหนึ่งคน  เมื่อวันที่ 15 สิงหาคม 2555 เขาประกาศว่าเขาและภรรยาได้ฟ้องหย่า การหย่าร้างสิ้นสุดลงในปลายปีนั้น
แพช็อนได้รับการวิพากษ์วิจารณ์ทั้งการละเมิดลิขสิทธิ์และจุดยืนของบริษัทเกมขนาดใหญ่เกี่ยวกับการละเมิดลิขสิทธิ์  นอกจากนี้ เขาเป็นสมาชิกของ พรรคไพเรทแห่งสวีเดน เขาเป็นผู้ไม่เชื่อในพระเจ้าและได้บริจาคเงินให้กับ องค์กรแพทย์ไร้พรมแดน ภายใต้การดูแลของเขา โมแจงได้ใช้เวลาหนึ่งสัปดาห์เพื่อพัฒนา คาตาคอมบ์สแนตช์ สำหรับ ฮัมเบิลอินดีบันเดิล และบริจาคเงิน 458,248 ดอลลาร์เพื่อการกุศล
ในเดือนธันวาคม ค.ศ. 2014 แพช็อนซื้อบ้านใน ทรัลเดลเอสเตทส์, เบเวอร์ลีฮิลส์, แคลิฟอร์เนียในราคา 70 ล้านดอลลาร์ ซึ่งเป็นราคาขายที่สูงเป็นประวัติการณ์สำหรับเบเวอร์ลีฮิลส์ในขณะนั้น
เกม > ไมน์คราฟต์

ผลงานที่ได้รับความนิยมมากที่สุดของแพช็อนคือเกมแซนด์บ็อกซ์แนวเอาชีวิตรอดไมน์คราฟต์ ซึ่งเผยแพร่เป็นครั้งแรกเมื่อวันที่ 17 พฤษภาคม ค.ศ. 2009 และวางจำหน่ายเต็มรูปแบบในวันที่ 18 พฤศจิกายน ค.ศ. 2011 แพช็อน ออกจากงานในฐานะนักพัฒนาเกมเพื่อทำงานเต็มเวลากับไมน์คราฟต์ จนเสร็จสิ้น ในช่วงต้นปี ค.ศ. 2011 โมแจงเอบีขายเกมชุดที่หนึ่งล้าน หลายเดือนต่อมาเป็นชุดที่สอง และอีกหลายชุดเป็นชุดที่สาม โมแจงจ้างพนักงานใหม่หลายคนสำหรับทีมไมน์คราฟต์ในขณะที่แพช็อนส่งต่อบทบาทนักพัฒนาหลักให้กับ เย็นส์ แบร์เยนสเตน เขาหยุดพัฒนาไมน์คราฟต์หลังจากตกลงกับไมโครซอฟท์เพื่อขายโมแจงในราคา 2.5 พันล้านเหรียญ สิ่งนี้ทำให้มูลค่าสุทธิของเขาเพิ่มขึ้นเป็น 1.5 ดอลลาร์สหรัฐฯ พันล้าน.
รางวัลและการเสนอชื่อ

| ปี | รางวัลที่ได้เข้าชิง | รางวัล/สาขา | ผล |  |  |  |
| --- | --- | --- | --- | --- | --- | --- |
| 2011 | ไมน์คราฟต์ | Best Debut Game, Innovation Award, Best Downloadable Game | Game Developers Choice Awards | ชนะ |  |  |
| 2012 | ไมน์คราฟต์ | BAFTA Special Award | BAFTA | ชนะ |  |  |
| 2016 | ไมน์คราฟต์ | Pioneer Award Winner | Game Developers Choice Awards | ชนะ | มีชื่อเดิมว่า รางวัลเดอะเฟิร์สเพนกวิน |  |
แหล่งข้อมูลอื่น

มาร์กุส แพช็อน ที่อินเทอร์เน็ตมูวีเดตาเบส
มาร์กุส แพช็อน ที่ทัมเบลอร์
notch.net archives
notch.tumblr.com archives
ศูนย์วัฒนธรรมดุนแกร์

ศูนย์วัฒนธรรมดุนแกร์ เฮลซิงบอร์ย
ศูนย์วัฒนธรรมดุนแกร์ (สวีเดน: Dunkers kulturhus) เป็นพิพิธภัณฑ์และศูนย์ศิลปะตั้งอยู่ในเฮลซิงบอร์ย ประเทศสวีเดน เป็นพิพิธภัณฑ์ที่บันทึกประวัติศาสตร์ของเฮลซิงบอร์ยตั้งแต่ยุคน้ำแข็ง
อาคารเป็นผลงานออกแบบโดย Kim Utzon และชื่อตั้งตามนักธุรกิจ Henry Dunker (1870-1962) ทุนการสร้างพิพิธภัณฑ์ได้รับบริจาคมาโดยทุนบริจาค Henry และ Gerda Dunker (Henry och Gerda Dunkers donationsfond) Henry Dunker เป็นนักธุรกิจท้องถิ่นที่เป็นเจ้าของกิจการที่เป็นผู้ว่าจ้างงานรายใหญ่ที่สุดของเฮลซิงบอร์ย บริษัทผู้ผลิตยาง พอลิเมอร์ และพลาสติก แตรลเลอบอร์ย
ค่าใช้จ่ายก่อสร้างศูนย์อยู่ที่ 300 ล้านโครเนอร์
แหล่งข้อมูลอื่น

Dunkers kulturhus official website
Trelleborg official website
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  สหรัฐ 
ภูมิศาสตร์:  มิวสิกเบรนซ์ สถานที่ 
อื่น ๆ:  IdRef 
56°02′52″N 12°41′21″E﻿ / ﻿56.0478°N 12.6892°E﻿ / 56.0478; 12.6892
ลิงค์ในภาษาเดนมาร์กและสวีเดน

จำนวนลิงก์ (กลาง, รวม เป็นต้น) ในภาษาถิ่นแต่ละที่ในเดนมาร์ก
ในภาษาเดนมาร์กและภาษาสวีเดนมาตรฐาน คำนามต่าง ๆ มีลิงค์ (เพศทางไวยากรณ์) สองลิงค์ และคำสรรพนามก็มีลิงค์ สองลิงค์เหมือนกัน นอกเหนือจากสองลิงค์นี้จะเป็นลิงค์ธรรมชาติคล้ายกับในภาษาอังกฤษ
ภาพรวม

แต่เดิม เช่นเดียวกับภาษาเจอร์แมนิกอื่น ๆ คำนามในภาษาเดนมาร์กและสวีเดนจะมีลิงค์ใดลิงค์หนึ่งในสามลิงค์ ได้แก่ ปุงลิงค์ (เดนมาร์ก: hankøn, สวีเดน: maskulin) อิตถีลิงค์ (เดนมาร์ก: hunkøns, สวีเดน: feminin) และนปุงสกลิงค์ (เดนมาร์ก: intetkøn, สวีเดน: neutrum) เมื่อเวลาผ่านไปอิตถีลิงค์และปุงลิงค์รวมกันเป็นลิงค์รวม (เดนมาร์ก: fælleskøn, สวีเดน: utrum) ลิงค์รวมมีที่ใช้ในบางภาษาย่อยของภาษาดัตช์ แต่ในภาษาดัตช์ การรวมกันยังไม่สมบูรณ์โดยเหลือร่องรอยบางอย่างในสรรพนาม ในภาษาสวีเดนมีรูปแบบที่เบี่ยงเบนไปจากลิงค์ร่วมที่สมบูรณ์เช่นกัน ในภาษาเดนมาร์กไม่เหลือร่องรอยดังกล่าว เนื่องจากภาษาเดนมาร์กไม่ใช้สรรพนามชุดเดียวกันสำหรับทั้งสิ่งของและบุคคลอย่างภาษาดัตช์และเยอรมัน แต่มีบุรุษสรรพนามตามลิงค์หรือเพศธรรมชาติสำหรับใช้กับบุคคล และสรรพนามตามลิงค์หรือเพศทางไวยากรณ์ต่างหากสำหรับใช้กับสิ่งของและสัตว์เช่นเดียวกับภาษาอังกฤษ
ในขณะที่ภาษาเดนมาร์กและสวีเดนมาตรฐานมีความคล้ายคลึงกันมากในเรื่องของลิงค์คำนาม แต่ภาษาถิ่นต่าง ๆ ของภาษาทั้งสองก็มีจำนวนลิงค์แตกต่างกันไปตั้งแต่หนึ่งถึงสามลิงค์ ส่วนภาษานอร์เวย์ แม้จะคล้ายคลึงกับภาษาทั้งสอง แต่ก็ใช้ลิงค์สามลิงค์ในภาษามาตรฐาน และในบางภาษาย่อย (เช่น ภาษาถิ่นแบร์เกนหรือภาษาย่อยริกส์โมลของภาษานอร์เวย์แบบบูกโมล) ใช้ลิงค์สองลิงค์
ประวัติศาสตร์และภาษาถิ่น

ประมาณ ค.ศ. 1300 ภาษาเดนมาร์กมีลิงค์ทั้งหมดสามลิงค์ คำนามที่เป็นปุงลิงค์สามารถทำให้เป็นรูปชี้เฉพาะด้วยการเติมหน่วยคำปัจจัย -in ไว้ข้างท้าย, อิตถีลิงค์เติมหน่วยคำ -æn และนปุงสกลิงค์เติมหน่วยคำ -æt หรือ -it ในบางภาษาถิ่น เช่น จัตแลนด์ตะวันออก โคเปนเฮเกน สต็อกโฮล์ม หน่วยคำ -in และ -æn ผสานกันเป็นหน่วยคำ -en จึงสูญเสียความแตกต่างระหว่างหน่วยคำแสดงลิงค์ทั้งสอง ในขณะที่ภาษาถิ่นอื่น ๆ เช่น ภาษาเดนมาร์กแบบเกาะ (Insular Danish) ยังคงรักษาความแตกต่างไว้ โดยหน่วยคำแสดงอิตถีลิงค์เปลี่ยนเป็น -en และหน่วยคำแสดงปุงลิงค์สูญเสีย n และกลายเป็น -i หรือภาษาถิ่นนอร์เวย์และสวีเดนเหนือ หน่วยคำชี้เฉพาะแสดงปุงลิงค์เปลี่ยนเป็น -en ในขณะที่หน่วยคำชี้เฉพาะแสดงอิตถีลิงค์สูญเสียตัว n และกลายเป็น -a
ไวยากรณ์ > สรรพนาม

เช่นเดียวกับในภาษาอังกฤษ การกกรรมตรงและการกกรรมรองรวมกันเป็นการกเดียวคือการกอ้อม (oblique case) และแสดงไว้ที่สรรพนามกรรมเท่านั้น
|  | ประธาน | กรรม | เจ้าของ |
| --- | --- | --- | --- |
| ปุงลิงค์ (เพศธรรมชาติ) | han | ham/honom | hans |
| อิตถีลิงค์ (เพศธรรมชาติ) | hun/hon | hende/henne | hendes/hennes |
| ลิงค์รวม (เพศทางไวยากรณ์) | den | den | dens/dess |
| นปุงสกลิงค์ (เพศทางไวยากรณ์) | det | det | dets/dess |